钦定古今图书集成/理学汇编/学行典/第131卷 > 诗经 > 《板》
## 钦定古今图书集成/理学汇编/学行典/第131卷 > 诗经 > 《板》

敬天之怒，无敢戏豫。敬天之渝，无敢驰驱。“昊天曰明，
及尔出王。昊天曰旦，及尔游衍。”

〈大全〉丰城朱氏曰：“‘天之怒不可不敬也，汝其敢戏豫乎？天之变不可不敬也，汝其敢驰驱乎？昊天曰明，及尔出王’。言一出入之际而天必与之俱也；‘昊天曰旦，及尔游衍’！言一动息之顷而天必与之同也。此所谓‘陟降厥士，日监在兹’也。”